Lone Survivor

Lone Survivor er en amerikansk krigsfilm fra 2013. Filmen er skrevet og regissert av Peter Berg, og har Mark Wahlberg, Taylor Kitsch, Eric Bana, Emile Hirsch, Ben Foster og Alexander Ludwig i rollene.

 Om filmen 
Filmen er basert på det mislykkede oppdraget Operation Red Wings beskrevet i boken Lone Survivor: The Eyewitness Account of Operaiton Redwing and the Lost Heroes of SEAL Team 10 av Marcus Luttrell, den eneste overlevende i et Navy SEAL-team som mislyktes med oppdraget sitt. Fire SEAL Team 10-medlemmer (elitesoldater) ble  28. juni 2005 gitt i oppdrag å fange eller drepe Taliban-lederen Ahmad Shahd, under krigen mot Afghanistan. Marcus Luttrell (spilt av Mark Wahlberg) var den eneste Navy SEAL som kom tilbake i live.

 Handling 
Ahmad Shah, en lokal Taliban-leder fra Korangal-dalen, blir identifisert som den ansvarlige for dødsfallene til flere amerikanske marinesoldater. Et lag med fire Navy SEALs blir beordret til å ta ut Ahmad, bestående av Michael P. Murphy, Matthew Axelson, Danny Dietz, samt Marcus Luttrell. Soldatene blir sendt inn via helikopter, og begynner å gå mot Shahs siste kjente plassering. Men på grunn av det vanskelige terrenget soldatene opererer i, blir kommunikasjonen med basen deres vanskelig. Selv om de identifiserer Shah, blir de snart oppdaget av tre lokale landsbyboere.

Soldatene fortsetter oppover fjellsiden, men avbryter oppdraget og har til hensikt å komme seg unna. Men landsbyboerne varsler Taliban, som snart tar opp jakten på soldatene. Når Taliban oppdager soldatenes posisjon, oppstår det kraftige skuddvekslinger. Michael Murphy klarer så vidt å opprette kommunikasjon med en amerikansk base for å skaffe mer hjelp, selv om han blir drept kort tid senere. Men ett Boeing CH-47 Chinook med flere andre soldater blir skutt ned, og alle om bord blir drept.

Både Matthew Axelson og Danny Dietz blir drept, og Marcus Luttrell blir oppdaget av Mohammed Gulab - en lokal pasjtuner. Gulab tar den skadde og utmattede Luttrell til sin egen landsby, og gjemmer ham fra Taliban. Han sender også en annen landsbyboer til nærmeste amerikanske militærbase for å rapportere om Luttrells beliggenhet. Ahmad Shah ankommer landsbyen for å henrette Luttrell, men de andre landsbyboerne motsetter seg angrepet. U.S. Army Rangers ankommer og evakuerer Luttrell.

 Rolleliste 
 Mark Wahlberg som Marcus Luttrell
 Taylor Kitsch som Michael P. Murphy
 Eric Bana som Erik S. Kristensen
 Emile Hirsch som Danny Dietz
 Ben Foster som Matt Axelson
 Alexander Ludwig som Shane Patton
 Jerry Ferrara som Sgt. Hasslert
 Scott Elrod som Peter Musselman
 Yousuf Azami som Ahmed Shahd
 Sammy Sheik som Taraq
 Ali Suleiman som Gulab
 Dan Bilzerian som Dan Healy
 Josh Berry som Communications Seal Taylor
 Corey Lang som SEAL-kaptein Kenney
 Rich Ting som James Suh

 Eksterne lenker 



Kategori:Filmer fra 2013
Kategori:Dramafilmer fra USA
Kategori:Krigsfilmer fra USA
Kategori:Biografiske filmer fra USA
Kategori:Filmer basert på virkelige hendelser
Kategori:Filmer basert på bøker
Kategori:Engelskspråklige filmer
Kategori:Filmer om krigen i Afghanistan